Auto on võimalik jätta 70 kohaga parklasse ja jalgratta jalgrattahoidlasse. Terminal on avatud kella 7st 21ni. Uue tööruumi saab Mäo reisiterminalis Järvamaa ühistranspordi keskuse  tegevdirektor Harri Lepamets, kes täpsustas, et lisaks kolivad sinna ka raamatupidaja ja liinikorraldaja.    "Meie õnneks andis Mäo liiklussõlme ehitus projektile hoogu juurde, muidu oleks pidanud võib-olla veel ootama." Lepamets sõnas, et reisiterminalis peatuvad bussid viie posti juures. Esimese juurest väljuvad Tallinna ja teise juurest Rakvere poole sõitvad bussid, kolmanda posti juures peaksid seisma Paidesse suundujad ning neljanda posti juures (mida on kaks) peaksid peatuma Tartu ja Viljandi poole  minejad. "Argipäevil peatub reisiterminalis ligi 140 bussi, koolivaheajal veidi vähem," märkis ta.    Lepametsa meelest ei saa öelda, et reisiterminali valmimine oleks olnud eluunistus või -töö, küll aga on üks väga oluline eesmärk täidetud. "Kui Järvamaa ühistranspordi keskus 2000. aastal asutati, hakati juba 2002. aastal reisiterminalist rääkima," selgitas ta. «Meie õnneks andis Mäo liiklussõlme ehitus projektile hoogu juurde, muidu oleks pidanud võib-olla veel ootama. "Terminali ehitus läks  maksma umbes 350 000-360 000 eurot. Ehitust toetas Euroopa Liidu Regionaalarengu Fond. Peatöövõtja oli Paide MEK.    Maalehe ajakirjanik Lii Sammler, kes sõidab kolm-neli korda nädalas Mäost Tallinna tööle, peab oluliseks, et parkla on korralik, seda on mugav kasutada ja ruumi jätkub.  Veel meeldiks Sammlerile, kui reisiterminalis oleks mahla- või kohvijoomise nurgake. «Ega ma autos väga taha vedeleda, mulle meeldiks enne bussile minekut istuda, vaadata aknast välja, juua oma mahlakest ja  võtta veerand tundi endale,» põhjendas ta.